กระทรวงพาณิชย์ เผยยอดจับกุมจำหน่ายหน้ากากอนามัยเกินราคารวมแล้ว 176 ราย
พาณิชย์ สรุปผลการจับกุมผู้กระทำผิดตาม พ.ร.บ.ว่าด้วยราคาสินค้าและบริการ จำหน่ายหน้ากากอนามัยเกินราคาเพิ่มเป็น 176 รายในเขตกรุงเทพฯ 99 ราย และในต่างจังหวัด 77 รายเมื่อวันที่ 19 มี.ค.63 นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยถึงผลการจับกุมดำเนินคดีผู้จำหน่ายหน้ากากอนามัยที่กระทำความผิดตาม พ.ร.บ.ว่าด้วยราคาสินค้าและบริการ พ.ศ. 2542 ของวันที่ 18 มี.ค.63 สามารถจับกุมดำเนินคดีได้ 7 ราย แบ่งเป็นกรุงเทพฯ 2 ราย ซึ่งเป็นร้านค้าทั่วไป ขายแพ็กละ 10 ชิ้น ในราคาแพ็กละ 160 บาท เฉลี่ยชิ้นละ 16 บาท 1 ราย จึงแจ้งข้อหากระทำความผิดขายหน้ากากอนามัยเกินราคาควบคุม และขายราคาเกินสมควร ส่วนอีก 1 ราย ขายเจลล้างมือที่มีแอลกอฮอล์เป็นส่วนประกอบ โดยไม่ปิดป้ายแสดงราคาสำหรับต่างจังหวัด มี 5 ราย ได้แก่ จังหวัดอุดรธานี 1 ราย เป็นร้านค้าทั่วไป ขายหน้ากากอนามัยเกินราคาควบคุม โดยขายชิ้นละ 18 บาท จังหวัดเชียงใหม่ 1 ราย เป็นโรงงานผลิตหน้ากากอนามัย พบความผิดไม่แจ้งข้อมูลปริมาณ สถานที่เก็บ จึงแจ้งข้อหา เป็นผู้ผลิตไม่แจ้งต้นทุนราคาซื้อราคาจำหน่ายปริมาณการผลิตปริมาณคงเหลือรายวัน จังหวัดปทุมธานี 2 รายเป็นการล่อซื้อหน้ากากอนามัย โดยขายชิ้นละ 20 บาท จึงได้แจ้งข้อหาขายเกินราคาควบคุม ขายแพงเกินสมควร และไม่ปิดป้ายแสดงราคา ส่วนจังหวัดศรีสะเกษ 1 ราย พบขายหน้ากากอนามัยกล่องละ 50 ชิ้น ในราคา 1000 บาท เฉลี่ยชิ้นละ 20 บาท แจ้งข้อหาไม่ปิดป้ายแสดงราคา และขายราคาเกินเกินสมควรส่วนสถิติการจับกุมดำเนินคดีผู้กระทำความผิดจนถึงวันที่ 18 มี.ค.63 จับกุมดำเนินคดีไปแล้วรวมทั้งสิ้น 176 ราย แบ่งเป็นในเขตกรุงเทพฯ 99 ราย และในต่างจังหวัด 77 ราย นอกจากนี้ ยังได้ตรวจสอบจับกุมผู้กระทำความผิดขายเจลล้างมือที่มีแอลกอฮอล์เป็นส่วนประกอบซึ่งเป็นสินค้าควบคุม ในข้อหาไม่ปิดป้ายแสดงราคาและข้อหาขายแพงเกินสมควรอันเป็นความผิดตาม พ.ร.บ.ว่าด้วยราคาสินค้าและบริการ พ.ศ. 2542 ด้วยทั้งนี้ ผู้กระทำความผิดตาม พ.ร.บ. ว่าด้วยราคาสินค้าและบริการ พ.ศ. 2542 ในข้อหาขายเกินราคาควบคุม จะมีโทษจำคุกไม่เกิน 5 ปี หรือปรับไม่เกิน 100000 บาท หรือทั้งจำทั้งปรับ ข้อหาไม่ปิดป้ายแสดงราคาขาย มีโทษปรับไม่เกิน 10000 บาท ข้อหาขายแพงเกินสมควรมีโทษจำคุกไม่เกิน 7 ปี ปรับไม่เกิน140000 บาท หรือทั้งจำทั้งปรับ และหากเป็นผู้นำเข้าหรือตัวแทนจำหน่ายก็ต้องแจ้งปริมาณการถือครองสินค้าต่อกรมการค้าภายใน หากฝ่าฝืนจะมีความผิดซึ่งมีอัตราโทษจำคุกไม่เกิน 1 ปี หรือปรับไม่เกิน 20000 บาท ด้วย หากพบเห็นผู้กระทำผิด โปรดแจ้งร้องเรียน สายด่วน 1569 หรือเว็บไซต์ กรมการค้าภายใน.
พาณิชย์ สรุปผลการจับกุมผู้กระทำผิดตาม พ.ร.บ.ว่าด้วยราคาสินค้าและบริการ จำหน่ายหน้ากากอนามัยเกินราคาเพิ่มเป็น 176 ราย ในเขตกรุงเทพฯ 99 ราย และในต่างจังหวัด 77 ราย 
โควิด-19,ไวรัสโคโรนา,ไวรัสโคโรน่า,กระทรวงพาณิชย์,หน้ากากอนามัยเกินราคา,บุณยฤทธิ์ กัลยาณมิตร,เจลล้างมือ,ข่าวทั่วไป